da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en en en da fr da fr fr en en da en da en da da mg da da sv da da da da en da da da da da et da fi ro da da da fr da da da da en da da da da da da da da da en da en da da da da da da da en da da da da da da da da da da da da da da da da da da en da da en da da da da da da da da da da da da da da da en da da da de da da da da nl da da it da da ceb da da da da nb da da da da en de en da es wa da da da da da da sv pl en en nb hy en en nb hy en en nb ru en en nb it da da da en da en da da da da sv de en en da en da da da da sv de en en da en da da da da sv de en da en en en da fr da fr es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Actiq®? - Find information på Medicin.dk
Actiq® bruges til behandling af
Actiq® er et stærkt smertestillende middel.
Bemærk: Der er sket alvorlige fejl ved håndtering af dette lægemiddel. Vær opmærksom på risiko for overdosering, som kan vise sig som sløvhed og forvirring - især hos ældre. Læs mere.
Actiq® anvendes ved stærke akutte smerter (gennembrudssmerter) hos personer, der i forvejen behandles med morfin eller morfinlignende midler for stærke kroniske smerter.
Findes som sugetabletter med applikator.
Dosis er individuel og afhænger af smerternes art og sværhedsgrad.
Voksne og unge over 16 år. Individuelt. Begyndelsesdosis. 200 mikrogram, som må gives med et andet lægemiddel. Hvis der ikke opnås smertelindring inden for 15 minutter, kan dosis gentages eller højere styrker af Actiq® gives. Der må ikke anvendes mere end 2 sugetabletter til et enkelt smerteanfald.
Sugetabletten anbringes i munden ind mod kinden, og ved hjælp af applikatoren stryges kindernes slimhinder, samtidig med at der suges. Må ikke tygges. Munden kan fugtes med vand inden anbringelsen.
Flere end 10 ud af 100 personer får bivirkningen.
Mavesmerter, Mundbetændelse, Diarré, Forstoppelse, Mundtørhed, Opkastning, Smagsforstyrrelser.
Muskelkramper, Nedsat følesans, Ændring i hudens følesans.
Angst, Depression, Forvirring, Hallucinationer, Koncentrationsbesvær, Opstemthed, Tankeforstyrrelser, Søvnløshed, Unormale drømme.
Blodtryksfald når man rejser sig, Afslapning af karrenes muskler, Akut ildebefindende, Hedeture.
Højst 1 ud af 100 personer får bivirkningen.
Øget følsomhed for smerter.
Pauser i vejrtrækningen under søvn.
* Kan opstå hvis du pludselig afbryder behandlingen.
Bemærk: Visse præparater kan indeholde sukker, der kan være skadeligt for tænderne.
Læs generelt om bivirkninger
Bør ikke anvendes ved
Alkohol forstærker midlets sløvende og åndedrætshæmmende virkning.
Forsigtighed ved forhøjet tryk i hjernen.
Forsigtighed ved søvnapnø (korte perioder med pauser i vejrtrækningen under søvn). Dosis skal muligvis sænkes.
Midlet kan medføre både psykisk og fysisk afhængighed. Er afhængighed opstået, vil pludseligt ophør med indtagelse af midlet udløse abstinenssymptomer, der viser sig ved almen utilpashed, gaben, tåreflåd, snue, nysen, svedudbrud, gåsehud, diarré, hovedpine, rysten på arme og ben og evt. kramper. Desuden kan der opstå en stærk trang til atter at indtage stoffet. Ved ophør af behandlingen skal dosis derfor nedtrappes gradvist for at undgå abstinenser.
Der kan opstå tolerans ved brug over længere tid. Det betyder, at man har behov for højere og højere doser for at behandle de samme smerter.
Bør undgås ved svær overfølsomhed for andre stærke smertestillende midler, som fx morfin.
Bemærk der er sket alvorlige fejl ved håndtering af dette lægemiddel:
Der er set flere eksempler på:
At der er givet almindelig dosis til borgere med nedsat nyrefunktion. Det giver overdosering, da medicinen udskilles via nyrerne.
At der er givet for høj dosis fx pga. dobbeltdosering og forveksling af medicinens styrke.
Overdosering kan medføre nedsat vejrtrækning og i værste fald død.
Forsigtighed ved meget dårligt fungerende lever.
Bemærk, der er sket alvorlige fejl i håndteringen af Actiq®. Læs mere på Medicin.dk - Professionel under Typiske alvorlige fejl.
Brug af anden medicin
Det er vigtigt at informere lægen om alle de lægemidler, du tager.
Benzodiazepiner (beroligende midler) kan øge Actiq®s sløvende virkning.
En række midler (heriblandt visse midler mod HIV, svamp, infektion samt hjerte-kredsløbslidelser) kan øge virkningen af Actiq®.
Phenobarbital (epilepsimiddel) kan øge Actiq®s sløvende og åndedrætshæmmende virkning.
Rifampicin (antibiotika), midler mod epilepsi (carbamazepin, phenytoin) og naturlægemidler med perikon kan nedsætte virkningen af Actiq®.
Actiq® kan øge virkningen af sovemidler, midler mod depression og mod psykoser.
Samtidig behandling med MAO-hæmmere (midler mod depression eller Parkinsons sygdom) kan give kramper, forhøjet temperatur og ændret blodtryk, og fentanyl må ikke anvendes, hvis man inden for de sidste 14 dage har været i behandling med MAO-hæmmere.
Samtidig behandling med visse midler mod depression kan giver risiko for serotoninsyndrom - en kombination af symptomer såsom feber, stivhed, rysten, muskelkramper og ændret mental tilstand kan være tidlige tegn på, at tilstanden er ved at udvikles. Denne tilstand kræver øjeblikkelig lægehjælp. Der skal gå mindst 14 dage efter endt behandling med fentanyl, før behandling med disse lægemidler påbegyndes.
Actiq® må ikke tages sammen med lægemidler mod narkolepsi.
Må kun anvendes under visse forudsætninger.
Der er begrænset erfaring med anvendelse til gravide. Længerevarende anvendelse kan medføre abstinenssymptomer hos den nyfødte. I forbindelse med fødslen kan barnets vejrtrækning og hjerterytme blive påvirket.
Læs mere om gravide og medicin
Må kun anvendes under visse forudsætninger. Denne tekst afviger fra firmaets godkendte produktinformation (produktresumé).
Der er begrænset erfaring med anvendelse under amning. Du bør derfor kun amme efter aftale med lægen.
Læs mere om ammende og medicin
Advarselstrekanten viser, at medicinen virker sløvende, og at den kan påvirke arbejdssikkerheden og evnen til at færdes sikkert i trafikken.
Hvis midlet påvirker din evne til at køre bil eller andet motorkøretøj, kan motorkørsel være strafbart i lighed med promillekørsel og skal undgås. I henhold til
Vejledning om helbredskrav til kørekort kan bilkørsel ikke anbefales ved fast behandling.
Læs mere om trafik og medicin
Må ikke tappes. Om du kan tappes, afhænger dog af din sygdom.
Læs mere om bloddonorer og medicin
Anvendelse medfører udelukkelse fra sportsstævner.
Læs mere om doping
Ved dette præparat kan man få pillepas til rejser i Schengen-lande.
Se Medicin på rejsen.
Smertestillende ved at påvirke de områder i hjernen, der registrerer smerte.
Halveringstiden i blodet (T½) er ca. 7 timer.
Sugetabletter med applikator. 1 sugetablet indeholder 400 mikrogram, 600 mikrogram eller 800 mikrogram fentanyl (som citrat).
Brilliant Blue FCF (E133) : sugetabletter 400 mikrogram, sugetabletter 600 mikrogram, sugetabletter 800 mikrogram, sugetabletter 800 mikrogram  (2care4)
Hindbær : sugetabletter 400 mikrogram, sugetabletter 600 mikrogram, sugetabletter 800 mikrogram, sugetabletter 800 mikrogram  (2care4)
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Hvis du opfylder visse betingelser, kan du muligvis få tilskud. Spørg din læge.
Pakninger, priser, tilskud og udlevering
sugetabletter 800 mikrogram  (2care4)
Læs mere om tilskud
Læs mere om udlevering
Information til sundhedsfaglige om
02.08.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø